FACEBOOK กำลังก้าวข้ามมือถือ
facebook กำลังมุ่งหน้าสู่ platform ใหม่ที่ไม่ใช่มือถือ ทำไม facebook ถึงเลือกที่จะแข่งกับมือถือที่เป็นแหล่งรายได้มากสุดของ facebook เองตอนนี้
19 เม.ย. 2560

facebook กำลังมุ่งหน้าสู่ platform ใหม่ที่ไม่ใช่มือถือ ทำไม facebook ถึงเลือกที่จะแข่งกับมือถือที่เป็นแหล่งรายได้มากสุดของ facebook เองตอนนี้
เมื่อวานนี้งาน F8 ซึ่งเป็นงานเปิดตัวเทคโนโลยีใหม่ของ facebook สิ่งสำคัญที่ facebook เน้นย้ำอยู่ 2 สิ่งคือ
Social AR และ Social VR
AR หรือ Augmented Reality คือการเอาสภาพแวดล้อมจริงเข้ามารวมกับสิ่งที่สร้างขึ้นในโลกดิจิตอล ถ้าเราจำกันได้เกมโปเกมอน ยอดฮิตในปีที่แล้ว ใช้เทคโนโลยีนี้ และตอนนี้ facebook กำลังนำเทคโนโลยีนี้มาใช้ ตอนนี้เราสามารถส่งวิดีโอหาเพื่อนๆได้โดยการใส่ลูกเล่นต่างๆทั้งหน้ากาก หมวก ในหน้าเรา และนี่คือจุดเริ่มต้นของ Social AR
VR หรือ Virtual Reality คือการเอาตัวเราเข้าไปอยู่ในโลกดิจิตอลทั้งหมด การที่จะให้เห็นโลกดิจิตอลเราจะต้องใส่แว่นตาเพื่อเข้าสู่โลกนั้น แต่ไม่แน่ในอนาคตภาพเหล่านั้นอาจจะเชื่อมกับสมองเราโดยตรงเลยก็ได้ ถ้าให้เห็นภาพง่ายๆสิ่งนี้ก็คือภาพยนตร์เรื่อง AVATAR นั่นเอง แน่นอนว่าถ้าเราเข้าไปอยู่ในโลกดิจิตอลคนเดียวก็คงไม่สนุกเท่าไร แต่ถ้าเราเข้าไปอยู่ในโลกดิจิตอลพร้อมกันกับเพื่อนๆหล่ะ? ตอนนี้ facebook ได้เปิดบริการ facebook space และ video call ใน messenger เพื่อให้ตัวเราและเพื่อนๆเข้าไปอยู่ในโลกเสมือนจริงแล้ว! และนี่คือจุดเริ่มต้นของ Social VR
ต่อไป ทีวี หรือ มือถือ อาจจะไม่จำเป็นอีกต่อไป เพราะ มาร์ค ซัคเคอร์เบิร์ก บอกว่าเราอาจจะฉายทีวีไปบนกำแพงเองก็ได้ ไม่จำเป็นต้องซื้อทีวี และการเล่น facebook อาจจะไม่จำเป็นต้องเล่นผ่านมือถือก็ได้ ต่อไปเราจะสามารถเล่น facebook ผ่านแว่นตา ทีวี หรือ ฉายภาพจากนาฬิกาที่เราใส่ก็เป็นได้
อนาคตกำลังเปลี่ยนเร็วกว่าที่คิด ในบางครั้งผู้นำตลาดต้องเลือกที่จะแข่งกับตัวเอง และอาจจะต้องยอมทำลายตัวเองเพื่อกระโดดไปหาเรื่องใหม่ที่ใหญ่กว่าเดิม
ไม่แน่ว่าเทคโนโลยีนี้พัฒนาไปมากๆ ถึงตอนนั้นเราอาจจะแยกไม่ออกว่าอันไหนคือโลกจริง หรือ โลกเสมือน